**INFORMÁCIA O SPRACÚVANÍ OSOBNÝCH ÚDAJOV prevádzkovateľom Kancelária Národnej rady Slovenskej republiky,**

**rozpočtová organizácia**

*vyhotovená podľa Kapitoly III, oddielu 2, článku 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)*

**PREVÁDZKOVATEĽ**

Kancelária Národnej rady Slovenskej republiky, rozpočtová organizácia, so sídlom Námestie Alexandra Dubčeka č. 1, 812 080 Bratislava, IČO: 00151491 *(ďalej len „Kancelária NR SR“)* v postavení prevádzkovateľa, ktorý určil účel a prostriedky spracúvania osobných údajov, spracúva osobné údaje za podmienok uvedených v tejto Informácii o spracúvaní osobných údajov *(ďalej len „Informácia“)*1.

Kanceláriu NR SR môžete kontaktovať listovou zásielkou na adrese: *Kancelária NR SR, osobný úrad, Námestie Alexandra Dubčeka č. 1, 812 080 Bratislava.*

**ZODPOVEDNÁ OSOBA PREVÁDZKOVATEĽA**

Zodpovednú osobu poverenú dohľadom nad ochranou osobných údajov spracúvaných Kanceláriou NR SR môžete kontaktovať prostredníctvom emailovej adresy: *zodpovednaosoba@nrsr.sk.*

**INFORMÁCIE O PODMIENKACH SPRACÚVANIA**

Prehľad o jednotlivých účeloch, na ktoré Kancelária NR SR spracúva osobné údaje2, právnom základe spracúvania (v odôvodnenom prípade vrátane oprávneného záujmu sledovaného Kanceláriou NR SR alebo treťou stranou), kategóriách osobných údajov, zdroji osobných údajov (v prípade, ak sa osobné údaje získavajú od inej ako dotknutej osoby), príjemcoch osobných údajov (v odôvodnenom prípade vrátane informácie o prenose osobných údajov do tretej krajiny alebo medzinárodnej organizácii), dobe uchovávania osobných údajov, ako aj o existencii alebo neexistencii automatizovaného rozhodovania vrátane profilovania (ak automatizované rozhodovanie existuje, informácia zahŕňa aj použité postupy a dôsledky pre dotknutú osobu) nájdete v nasledujúcej tabuľke:

|  |  |
| --- | --- |
| *ÚČEL SPRACÚVANIA A JEHO POPIS* | *Simulovaná Hodina otázok Detskej Univerzity Komenského* |
| ***PRÁVNY ZÁKLAD SPRACÚVANIA*** | *Oprávnený záujem* |
| ***OPRÁVNENÝ ZÁUJEM*** | *Oprávnený záujem prevádzkovateľa spočívajúci v ochrane jeho bezpečnosti, poriadku, majetku, v zabezpečení propagácie aktivít Kancelárie NR SR, informovanosti verejnosti o aktivitách Kancelárie NR SR* |
| ***KATEGÓRIE SPRACÚVANÝCH OSOBNÝCH ÚDAJOV***  ***(vyplniť, či sa jedná o bežné osobné údaje a v akom rozsahu, alebo o osobitnú kategóriu osobných údajov – čl. 10 Nariadenia alebo o osobné údaje o uznaní viny za spáchanie trestného činu alebo priestupku****)* | *- Bežné osobné údaje v rozsahu: meno, priezvisko, dátum narodenia, číslo občianskeho preukazu.*  *- Fotografia* |
| ***ZDROJ OSOBNÝCH ÚDAJOV*** | *Od dotknutej osoby* |
| ***PRÍJEMCA OSOBNÝCH ÚDAJOV*** | *Zamestnanci/štátni zamestnanci prevádzkovateľa. V prípade fotografií budú zábery zverejňované v rámci štandardných komunikačných kanáloch v správe Kancelárie NR SR – užívatelia týchto kanálov v správe Kancelárie NR SR* |
| ***DOBA UCHOVÁVANIA OSOBNÝCH ÚDAJOV*** | *Jeden rok odo dňa ukončenia Simulovanej Hodiny otázok Detskej Univerzity Komenksého* |
| ***PRENOS OSOBNÝCH ÚDAJOV DO TRETEJ***  ***KRAJINY ALEBO MEDZINÁRODNEJ ORGANIZÁCII*** | *NIE* |
| ***AUTOMATIZOVANÉ ROZHODOVANIE***  ***ZALOŽENÉ VÝHRADNE NA AUTOMATIZOVANOM***  ***SPRACÚVANÍ OSOBNÝCH ÚDAJOV***  ***(VRÁTANE PROFILOVANIA)*** | *NIE* |

**PRÁVA DOTKNUTEJ OSOBY**

Dotknutá osoba, ktorej osobné údaje sú spracúvané Kanceláriou NR SR, má právo od Kancelárie NR SR požadovať:

* prístup k osobným údajom, ktoré sa jej týkajú,
* ako aj ich opravu,
* ako aj ich vymazanie alebo
* obmedzenie spracúvania týchto údajov.

Dotknutá osoba, ktorej osobné údaje sú spracúvané Kanceláriou NR SR, má súčasne právo:

* namietať proti spracúvaniu osobných údajov, ktoré sa jej týkajú a
* právo na prenosnosť týchto údajov.

Ak sú žiadosti dotknutej osoby zjavne neopodstatnené alebo neprimerané, najmä pre ich opakujúcu sa povahu, Kancelária NR SR môže požadovať primeraný poplatok zohľadňujúci administratívne náklady na poskytnutie informácií alebo odmietnuť konať na základe žiadosti.

Ak sa dotknutá osoba domnieva, že spracúvanie osobných údajov, ktoré sa jej týka, je v rozpore so všeobecným nariadením o ochrane údajov, *má právo podať sťažnosť dozornému orgánu, ktorým sa rozumie Úrad na ochranu osobných údajov Slovenskej republiky, Hraničná 12, 820 07 Bratislava.*

**Ak poskytnutie osobných údajov vyplýva z oprávneného záujmu, je to nevyhnutné na účely realizácie všetkých krokov a činností v oprávnenom záujme. Neposkytnutie osobných údajov Kancelárii NR SR znemožní plnenie úloh v oprávnenom záujme s dotknutou osobou. Z vyššie uvedených dôvodov dotknutá osoba je povinná poskytnúť osobné údaje. V prípade neposkytnutia osobných údajov môže dôjsť k  neplneniu povinností prevádzkovateľa vyplývajúcich mu z oprávneného záujmu s dotknutou osobou. Dotknutá osoba je povinná poskytovať iba správne a aktuálne osobné údaje a povinná bezodkladne informovať prevádzkovateľa o zmene svojich údajov.**

**\_\_\_\_\_\_\_\_\_\_\_\_**

*Čl. 13 nariadenia európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Nariadenie“)*

*2 Podľa čl. 13 ods. 4 a čl. 14 ods. 4 všeobecného nariadenia o ochrane údajov platí, že ak má prevádzkovateľ v úmysle ďalej spracúvať osobné údaje na iný účel ako ten, na ktorý boli získané, poskytne dotknutej osobe pred takýmto ďalším spracúvaním informácie o tomto inom účele a ďalšie relevantné informácie uvedené v odseku 2.*

*3 Sú to krajiny, ktoré sú mimo EÚ a Európskeho združenia voľného obchodu*